**Pályázat időskorúakkal foglalkozó civil szervezetek támogatására**

**Időskorúakkal foglalkozó civil szervezetek támogatása**

Miskolc Megyei Jogú Város Önkormányzatának Közgyűlése 103/2025 (V.22.) számú határozatával akként dönt, hogy a városban működő nyugdíjas szervezetek részére, működési célú kiadásaikhoz az Önkormányzat a 2025. évi költségvetésében, a 10113473 számú, „Nyugdíjas klubok támogatása” költségvetési soron szereplő keretösszeg erejéig – kérelem alapján - egyszeri, 100.000.- forint összegű, vissza nem térítendő támogatást nyújt az alábbi feltételek együttes fennállása esetén:

* a kérelmet benyújtó, bejegyzett, köztartozásmentes civil szervezet Miskolc közigazgatási területén minimum 15 fő részvételével, legalább 3 éve igazoltan működik,
* célja idősek érdekképviseletének ellátása, valamint az időskorúak társas kapcsolatainak elősegítése,
* a jelen határozatban rögzített feltételeknek való megfelelését a kérelmet benyújtó civil szervezet okiratokkal alátámasztja,
* támogatásra vonatkozó szerződés megkötését vállalja, a támogatást kizárólagosan saját tagsága, kulturális és társas kapcsolatai elősegítésére használja fel.

A pályázatot (azaz a jelen hirdetmény kapcsán közzétett, kitöltött és aláírt kérelmet, annak mellékleteit, valamint a kitöltött és aláírt nyilatkozatokat) magyar nyelven, 1 eredeti, papíralapú példányban személyesen vagy postai úton kell benyújtani a következő címre, a borítékon kérjük feltüntetni:

**„Nyugdíjas klubok támogatása”**

**Miskolc Megyei Jogú Város Polgármesteri Hivatala**

**Stratégiai és Koordinációs Osztály**

**3525 Miskolc, Városház tér 8.**

Pályázattal kapcsolatos felvilágosítás kérhető az alábbi elérhetőségen:

Varga Zita, esélyegyenlőségi és ifjúsági referens

06-46-512-700/1218 mellék vagy 06-70-657-1347

idosugy@miskolc.hu